**รายงานการประชุมสภาองค์การบริหารส่วนตำบลหนองหลวง**

**สมัยวิสามัญ ครั้งที่ 1 /2566**

**วันที่ 5 มกราคม 2566 เวลา 09.00 น.**

**ณ ห้องประชุมสภาองค์การบริหารส่วนตำบลหนองหลวง**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**รายชื่อผู้เข้าร่วมประชุม**

|  |  |  |  |  |  |  |
| --- | --- | --- | --- | --- | --- | --- |
| **ลำดับที่** | **ชื่อ - สกุล** | | **ตำแหน่ง** | **ลายมือชื่อ** | | **หมายเหตุ** |
| 1 | นายวีระ | เพียรไทยสงค์ | ประธานสภา อบต.หนองหลวง | *วีระ* | *เพียรไทยสงค์* |  |
| 2 | นางสรารัตน์ | ศรีอุดร | รองประธานสภา อบต.หนองหลวง | *สรารัตน์* | *ศรีอุดร* |  |
| 3 | นายประยูร | พลทอง | เลขานุการสภา อบต.หนองหลวง | *ประยูร* | *พลทอง* |  |
| 4 | นางพรทิพย์ | คำสุข | ส.อบต.หนองหลวง หมู่ที่ 1 | *พรทิพย์* | *คำสุข* |  |
| 5 | นายแสงกล้า | สร้อยสงค์ | ส.อบต.หนองหลวง หมู่ที่ 2 | *แสงกล้า* | *สร้อยสงค์* |  |
| 6 | นายพัสดร | ชาวสวย | ส.อบต.หนองหลวง หมู่ที่ 3 | *พัสดร* | *ชาวสวย* |  |
| 7 | นายอ๊อด | สิงขรอาจ | ส.อบต.หนองหลวง หมู่ที่ 4 | *อ๊อด* | *สิงขรอาจ* |  |
| 8 | นายปณชัย | คล้อยคำ | ส.อบต.หนองหลวง หมู่ที่ 5 | *ปณชัย* | *คล้อยคำ* |  |
| 9 | นายวิชัย | น้อยบุตร | ส.อบต.หนองหลวง หมู่ที่ 8 | *วิชัย* | *น้อยบุตร* |  |
| 10 | นายชญช์ | อินทะมาตร์ | ส.อบต.หนองหลวง หมู่ที่ 9 | *ชญช์* | *อินทะมาตร์* |  |
| 11 | นายเคน | วรรณพราหมณ์ | ส.อบต.หนองหลวง หมู่ที่ 10 | *เคน* | *วรรณพราหมณ์* |  |
| 12 | นายศุภชัย | ศรีอุดร | ส.อบต.หนองหลวง หมู่ที่ 11 | *ศุภชัย* | *ศรีอุดร* |  |
| 13 | นายจันทร์หอม | แสงโทโพธิ์ | ส.อบต.หนองหลวง หมู่ที่ 12 | *จันทร์หอม* | *แสงโทโพธิ์* |  |
| 14 | นายสุรศักดิ์ | นันทจันทร์ | ส.อบต.หนองหลวง หมู่ที่ 13 | *สุรศักดิ์* | *นันทจันทร์* |  |
| 15 | นายสมบัติ | ภูแข่งหมอก | ส.อบต.หนองหลวง หมู่ที่ 14 | *สมบัติ* | *ภูแข่งหมอก* |  |
| 16 | นายคงเดช | วิชาชัย | ส.อบต.หนองหลวง หมู่ที่ 15 | *คงเดช* | *วิชาชัย* |  |
| 17 | นายบุญปัน | กันทะสี | ส.อบต.หนองหลวง หมู่ที่ 16 | *บุญปัน* | *กันทะสี* |  |
| 18 | นายอดุลย์ | ปาละสาร | ส.อบต.หนองหลวง หมู่ที่ 18 | *อดุลย์* | *ปาละสาร* |  |
| 19 | นายเรียน | ทระทึก | ส.อบต.หนองหลวง หมู่ที่ 19 | *เรียน* | *ทระทึก* |  |
| 20 | นางทัศวรรณ์ | ปัญจาคะ | ส.อบต.หนองหลวง หมู่ที่ 20 | *ทัศวรรณ์* | *ปัญจาคะ* |  |

**ผู้เข้าร่วมประชุม**

|  |  |  |  |  |  |  |
| --- | --- | --- | --- | --- | --- | --- |
| **ลำดับที่** | **ชื่อ - สกุล** | | **ตำแหน่ง** | **ลายมือชื่อ** | | **หมายเหตุ** |
| 1 | นางสมัย | ชนาราษฎร์ | นายก อบต.หนองหลวง | *สมัย* | *ชนาราษฎร์* |  |
| 2 | นายทวี | กุลสุวรรณ์ | รองนายก อบต.หนองหลวง | *ทวี* | *กุลสุวรรณ์* |  |
| 3 | นายธงศักดิ์ | โพธิ์หนองโคก | รองนายก อบต.หนองหลวง | *ธงศักดิ์* | *โพธิ์หนองโคก* |  |
| 4 | นายอนุวัฒน์ | มะโนราช | เลขานุการนายก อบต.หนองหลวง | *อนุวัฒน์* | *มะโนราช* |  |
| 5 |  |  |  |  |  |  |
| 6 |  |  |  |  |  |  |

**เริ่มประชุม เวลา 09.00 น.**

**ก่อนทำการประชุม**

* เชิญท่านประธานสภาอบต.หนองหลวงจุดธูป เทียน บูชาพระรัตนตรัย และนำกล่าวคำอปริหานิยธรรม
* เลขานุการสภาฯ ตรวจเช็คสมาชิกเข้าห้องประชุม
* สมาชิกสภาฯมาประชุม 20 ท่าน
* คณะผู้บริหาร 4 ท่าน
* เจ้าหน้าที่ 4 คน

**ระเบียบวาระที่ 1 เรื่องประธานฯ แจ้งเพื่อทราบ**

**นายวีระ เพียรไทยสงค์ ประธานสภา อบต.หนองหลวง**

* ขอสวัสดีปีใหม่ทุกท่าน และต้องขอขอบคุณสมาชิกทุกท่านเข้าร่วมประชุมอย่างพร้อมเพรียงกันครบทุกคน
* การประชุมสภาครั้งนี้เป็นการประชุมครั้งแรกของปี เป็นการประชุมเพื่อพิจารณาโอนงบประมาณรายจ่ายประจำปี 2566 และเพื่อพิจารณาโอนแก้ไขเปลี่ยนแปลงคำชี้แจงการจ่ายขาดเงินสะสม
* เชิญท่านนายกฯ ครับ

**นางสมัย ชนาราษฎร์ นายก อบต.หนองหลวง**

* ขอสวัสดีปีใหม่ทุกๆท่าน
* สำหรับการประชุมในวันนี้มีเรื่อง แจ้งเพื่อทราบ ดังนี้
* 1. เราจะร่วมกันเปิดโรงการอบรมจริยธรรม ที่วัดจันทรังสี บ้านแบง หมู่ที่ 2 เวลา 08.30 น. เป็นต้นไป ตอนเย็นเราจะพร้อมกันเวลา 17.00 น. เพราะเราเป็นเจ้าภาพสวดอภิธรรมหลวงปู่สำลี อหึสโก อดีตเจ้าอาวาสวันจันทรังษี เพื่อเป็นการแสดงถึงความรับผิดชอบและเล็งเห็นความสำคัญ ก็อยากให้เราร่วมด้วยช่วยกัน

**นายวิสิทธิ์ จันทวดี หัวหน้าสำนักปลัด**

* ขออนุญาตเพิ่มเติม สำหรับการเปิดโครงการอบรมจริยธรรม ขอความร่วมมือสมาชิกสภาฯทุกท่าน ให้นำลูกหลาน หรือชาวบ้านเข้าร่วมกิจกรรมด้วยครับ หมู่บ้านละไม่น้อยกว่า 10 คน ตามวัตถุประสงค์ของโครงการฯ

**นางสมัย ชนาราษฎร์ นายก อบต.หนองหลวง**

* ขอให้ทุกท่านแสดงศักยภาพและความรับผิดชอบด้วยนะคะ
* ขออนุญาตสภาฯนำเรื่องการจัดเก็บขยะมูลฝอยที่ร้านสะดวกซื้อ (7-11) บ้านรุ่งอรุณ หมู่ที่ 15 บรรจุเข้าวาระประชุมเพื่อพิจารณา
* กระทรวงมหาดไทยได้จัดโครงการอุปสมบทหมู่จำนวน 99 รูป เพื่อถวายพระพรชัยแด่สมเด็จพระเจ้าลูกยาเธอ เจ้าฟ้าพัชรกิติยาภานเรนทิรา เทพยวดี กรมหลวงราชสารีณีสิริพัชรมหาวัชระราชธิดา ในวันที่ 9 มกราคม 2566 ให้หายจากพระอาการประชวร
* อบต.หนองหลวงของเราก็ต้องขอบคุณน้องเบิร์ด หรือนายพิพัฒน์พงษ์ ศูนย์กลาง เจ้าหน้าที่ส่วนงานป้องกัและบรรเทาสาธารณภัยที่เสียสละเข้าร่วมบรรพชาอุปสมบทหมู่ในครั้งนี้
* ในวันที่ 8 มกราคม 2566 ขอมอบหมายให้รองนายกทั้ง 2 ท่านและเลขานุการนายกฯเข้าร่วมปลงผมนาคด้วย
* คณะผู้บริหารได้ลงพื้นที่ร่วมกับสมาชิก ม.3,ม.8 และม.5 เพื่อเตรียมลงปฏิบัติงานเพื่อพัฒนาพื้นที่ให้เป็นประโยชน์แก่ประชาชนได้รับความร่วมมือเป็นอย่างดี
* แจ้งกำหนดการ งานพระราชทานเพลิงศพพระครูสุทธิจันทรังษี (สำลี อหึสโก) อดีตเจ้าอาวาสจันทรังษี บ้านแบง หมู่ที่ 2
* วันที่ 9 มกราคม 2566 เวลา 08.30 น. จะทำการเคลื่อนศรีระหลวงปู่ฯขึ้นสู่เมรุ ให้ทุกท่านสวมชุดปกติขาวไว้ทุกข์ ร่วมงาน
* วันที่ 10 มกราคม 2566 เวลา 12.00 น. รวมกันอย่างพ้อมเพรียง เพื่อทำการฌาปนกิจศพหลวงปู่ โดยสวมชุดปกติขาวไว้ทุกข์
* ตอนนี้ไฟพระราชทานอยู่ที่สำนักงาน อบต.หนองหลวง เรียบร้อยแล้ว
* 2. รายงานผลการติดตามและประเมินผลแผนพัฒนาองค์การบริหารส่วนตำบลหนองหลวง ประจำปีงบประมาณ พ.ศ.2565 และ
* รายงานผลการปฏิบัติงาน ตามนโยบายของนายกองค์การบริหารส่วนตำบลหนองหลวง ประจำปีงบประมาณ พ.ศ.2565
* นายกขอแจ้งตามเอกสารที่เจ้าหน้าที่ได้มอบหมายแก่ทุกท่านแล้ว หากท่านสงสัยสามารถสอบถามได้
* มีเรื่องแจ้งให้ที่ประชุมทราบเพียงเท่านี้ค่ะ

**มติที่ประชุม รับทราบ**

**ระเบียบวาระที่ 2 เรื่องรับรองงรายงานการประชุมครั้งที่ผ่านมา**

* การรับรองรายงานการประชุมสภา อบต.หนองหลวง สมัยวิสามัญ ครั้งที่ 2/2565 ลงวันที่ 30 กันยายน 2565

**นายวีระ เพียรไทยสงค์ ประธานสภา อบต.หนองหลวง**

* เชิญเลขานุการสภาฯชี้แจงรายละเอียดครับ

**นายประยูร พลทอง เลขานุการสภา อบต.หนองหลวง**

* การประชุมสภา อบต.หนองหลวง สมัยวิสามัญ ครั้งที่ 2/2565 ลงวันที่ 30 กันยายน 2565 เวลา 09.30 น. มีผู้เข้าร่วมประชุม ดังนี้
* สมาชิกสภาฯ 20 ท่าน
* คณะผู้บริหาร 4 ท่าน
* เจ้าหน้าที่ 4 ท่าน
* กระผมขอแจ้งรายงานการประชุม ตามเอกสารรายงานการประชุมที่ทุกท่านได้รับไปแล้ว ดังนี้

1 ) ระเบียบวาระที่ 1 ประธานสภาแจ้งเพื่อทราบ

เรื่อง การจัดงานแสดงมุทาจิต และจัดกิจกรรมงานวันลอยกระทง มติที่ประชุมรับทราบ

2 ) ระเบียบวาระที่ 2 การรับรองรายงานการประชุมครั้งที่ผ่านมา มติที่ประชุม เห็นชอบรับรอง

3 ) ระเบียบวาระที่ 3 เรื่องเพื่อพิจารณา

3.1 พิจารณาให้เห็นชอบร่างแผนพัฒนาท้องถิ่น (ปี2561-2565) เพิ่มเติม (ฉบับที่ 9) พ.ศ.2565 มติที่ประชุม เห็นชอบ

3.2 พิจารณาโอนงบประมาณรายจ่ายประจำปี 2565 โอนตั้งเป็นรายการใหม่ จำนวน 6 รายการ มติประชุม เห็นชอบ

3.3 พิจารณาให้ความเห็นชอบกันเงินงบประมาณรายจ่ายประจำปี พ.ศ.2565

กรณีไม่ก่อหนี้ผูกพัน จำนวน 16 โครงการ มติที่ประชุม เห็นชอบ

กรณีก่อหนี้ผูกพัน จำนวน 4 โครงการ มติที่ประชุมเห็นชอบ

3.4 พิจารณาให้ความเห็นชอบกันเงินงบประมาณรายจ่าย ประจำปี พ.ศ. 2565

กรณีไม่ก่อหนี้ผูก จำนวน 3 รายการ จัดซื้อรถยนต์ตกไป มติที่ประชุมเห็นชอบ

4 ) ระเบียบวาระที่ 4 เรื่องอื่น (ถ้ามี)

* ขอเชิญคณะกรรมการตรวจสอบรายการประชุมครับ

**นายชญช์ อินทะมาตร์ ส.อบต.หนองหลวง หมู่ที่ 9**

* กระผมได้อ่านและตรวจรายงานการประชุมครั้งที่ผ่านมา มีผู้เข้าประชุมครบองค์ประชุม คือครบทั้ง 20 ท่าน
* ทั้ง 4 วาระถูกต้องครบถ้วนครับ
* และฝ่ายนิติบัญญัติ ตกลงกันว่าจะถ่ายรูปหมู่ เพื่อมอบเป็นที่ระลึกแก่เจ้าหน้าที่ทั้ง 2 ท่าน ที่เกษียณอายุราชการในครั้งนี้ด้วย ขอบคุณครับ

**นายประยูร พลทอง เลขานุการสภา อบต.หนองหลวง**

* มีท่านต้องการเพิ่มเติมอีกหรือไม่ครับ เชิญครับ หากไม่มีกระผมขอหามติรับรองรายการงานการประชุม สมัยวิสามัญ ครั้งที่ 2/2565 ลงวันที่ 30 กันยายน 2565

**มติที่ประชุม รับรอง 20 เสียง**

**ไม่รับรอง - เสียง**

**งดออกเสียง - เสียง**

**ลา 1 เสียง**

**ขาด - เสียง**

**ระเบียบวาระที่ 3 เรื่องเสนอเพื่อพิจารณา**

**3.1** **พิจารณาโอนงบประมาณรายจ่ายประจำปี 2566**

**โอนตั้งเป็นรายการใหม่**

1. โครงการก่อสร้างถนนคอนกรีตเสริมเหล็ก บ้านหนองจอก หมู่ที่ 5
2. โครงการขุดลอกห้วยเป หมู่ที่ 5
3. จัดซื้อจัดซื้อโต๊ะสำนักงาน (สำนักปลัด)
4. จัดซื้อเก้าอี้สำนักงาน (สำนักปลัด)
5. จัดซื้อตู้เย็น (สำนักปลัด)
6. จัดซื้อกล้องถ่ายภาพนิ่งระบบดิจิตอลแบบ mirrorless พร้อมเลนส์ (สำนักปลัด)

**3.2 พิจารณาโอนแก้ไขเปลี่ยนแปลงคำชี้แจง**

**การจ่ายขาดเงินสะสม ประจำปีงบประมาณ พ.ศ. 2565**

1. โครงการเจาะบ่อบาดาล บ้านหนองหลวงใหม่ หมู่ที่ 17

**3.3 พิจารณาค่าจัดเก็บขยะมูลฝอยบริเวณหน้าร้านสะดวกซื้อ (7-11)**

**บ้านรุ่งอรุณ หมู่ที่ 15**

**นายวีระ เพียรไทยสงค์ ประธานสภา อบต.หนองหลวง**

* เรียนเชิญฝ่ายบริหารชี้แจงครับ**\*\*\*\***

**นางสมัย ชนาราษฎร์ นายก อบต.หนองหลวง**

* 1.โครงการขุดลอกห้วยคำปะกั้ง บ้านหนองบัวเงิน ม.18 โอนตั้งเป็นรายการใหม่ ขอเรียนชี้แจงว่า เป็นงบประมาณของ อบจ. ซึ่งได้ดำเนินการขุดลอกไปแล้ว ให้เปลี่ยนแปลงมาเป็นขุดลอกห้วยซำหมากคูณ

**กองช่าง**

**แก้ไขเปลี่ยนแปลงงบประมาณ**

* ตามที่สภาองค์การบริหารส่วนตำบลหนองหลวง มีมติเห็นชอบกับเงินงบประมาณรายจ่ายประจำปีงบประมาณ 2564 สมัยวิสามัญที่ 2/2564 เมื่อวันที่ 29 กันยายน 2564 ไปแล้วในหมวดค่าที่ดินและสิ่งก่อสร้าง ประเภท ค่าก่อสร้างสิ่งสาธารณูปโภค รายการโครงการขุดลอกห้วยคำปากั้ง ตั้งไว้ 300,000 บาท จำนวน 1 โครงการ จึงจำเป็นต้องแก้ไขเปลี่ยนแปลงงบประมาณ และแก้ไขเปลี่ยนแปลงคำชี้แจง ให้ถูกต้องครอบคลุมกับงบประมาณที่จะเบิกจ่าย รายละเอียด ดังนี้

**ข้อความเดิม**

1.โครงการขุดลอกห้วยปากั้ง ตั้งไว้ 300,000 บาท

เพื่อจ่ายเป็นโครงการขุดลอกห้วยคำปากั้ง บ้านหนองบัวเงิน ม.18 ต.หนองหลวง อ.เฝ้าไร่ จ.หนองคาย โดยทำการขุดลอกห้วยคำปากั้ง กว้าง 36.00 เมตร ยาว 90.00 เมตร ลึกโดยเฉลี่ยจากพื้นเดิม 3.00 เมตร และติดตั้งป้ายโครงการ (ตามรายละเอียดตามแบบแปลนของ อบต.กำหนด)

**ข้อความใหม่**

1.โครงการขุดลอกห้วยซำหมากคูณ ตั้งไว้ 300,000 บาท เพื่อจ่ายเป็นโครงการขุดลอกห้วยซำหมากคูณ บ้านหนองบัวเงินเหนือ ม.18 ต.หนองหลวง อ.เฝ้าไร่ จ.หนองคาย โดยทำการขุดลอกห้วยซำหมากคูณ กว้าง 36.00 เมตร ยาว 90.00 เมตร ลึกโดยเฉลี่ยจากพื้นเดิม 3.00 เมตร และติดตั้งป้ายโครงการ (ตามรายละเอียดแบบแปลนของ อบต.กำหนด )

**สำนักปลัด**

**โอนลดจาก กองสวัสดิการสังคม**

**แผนงาน** สังคมสงเคราะห์

**งาน** บริหารงานทั่วไปเกี่ยวกับงานสังคมสงเคราะห์

**งบ** ดำเนินงาน

**หมวด** ค่าใช้สอย

**ประเภท** รายจ่ายเกี่ยวเนื่องกับการปฏิบัติราชการ

**รายการ** ค่าเดินทางไปราชการ ตั้งไว้ 100,000 บาท

**เพื่อจ่ายเป็นค่า** ใช้จ่ายเดินทางไปราชการในราชอาณาจักรและนอกราชอาณาจักร เช่น ค่าเบี้ยเลี้ยงเดินทาง ค่าพาหนะ ค่าเช่าที่พัก  **ตั้งจ่ายจากเงินรายได้**

* ก่อนขอโอนลด งบประมาณคงเหลือ 100,000 บาท
* ขอโอนลด ครั้งนี้ เป็นเงิน 55,000 บาท
* คงเหลือหลังโอนลด ครั้งนี้ เป็นเงิน 45,000 บาท

**โอนตั้งเป็นรายการใหม่**

**แผนงาน** บริหารทั่วไป

**งาน** บริหารงานทั่วไป

**งบ** ดำเนินงาน

**หมวด** ค่าครุภัณฑ์

**ประเภท** ครุภัณฑ์สำนักงาน

**รายการ** จัดซื้อเก้าอี้นวม ตั้งไว้ 55,000 บาท

**เพื่อจ่ายเป็นค่า** จัดซื้อเก้าอี้นวม จำนวน 100 ตัว ราคาตัวละ 550 บาท เพื่อใช้ใน

งานขององค์การบริหารส่วนตำบลหนองหลวง (จัดหาโดยสืบราคาจากท้องตลาด เนื่องจากไม่มีตามบัญชีราคามาตรฐานครุภัณฑ์) ตั้งจ่ายจากเงินรายได้

* ก่อนขอโอนเพิ่ม งบประมาณคงเหลือ 0 บาท
* ขอโอนเพิ่ม ครั้งนี้ เป็นเงิน 55,000 บาท
* คงเหลือหลังโอนฯ ครั้งนี้ เป็นเงิน 55,000 บาท
* ทั้งนี้ อาศัยอำนาจตามระเบียบกระทรวงมหาดไทยว่าด้วยวิธีการงบประมาณขององค์กรปกครองพ.ศ. 2541 รวมถึงฉบับที่ 3 พ.ศ. 2543 หมวด 4 ข้อ 27 การโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะปริมาณ คุณภาพเปลี่ยน หรือโอนไปตั้งรายจ่ายเป็นรายการใหม่ ให้เป็นอำนาจอนุมัติของสภาท้องถิ่น ข้อ 29 การแก้ไขเปลี่ยนแปลงคำชี้แจงประมาณการรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือเปลี่ยนแปลงสถานที่ก่อสร้าง ให้เป็นอำนาจอนุมัติของสภาท้องถิ่น และเพื่อให้สามารถบริหารงานงบประมาณให้เกิดสภาวะความคล่องตัวและสามารถบริการประชาชนได้ตามความต้องการในสภาพปัจจุบัน
* จึงขอให้สภาอนุมัติให้เปลี่ยนแปลง เพราะหากสภาไม่มีมติอนุมัติงบประมาณ ก็จะตกไปเป็นงบส่วนกลาง ขอให้สมาชิกสภาเห็นชอบด้วยค่ะ

**นายวีระ เพียรไทยสงค์ ประธานสภา อบต.หนองหลวง**

* ก็ขอหามติที่ประชุม โดยจะหามติแบบเปิดเผย ยกมือพ้นศีรษะ ท่านใดเห็นสมควร โปรดยกมือครับ

**มติในที่ประชุม** เห็นชอบ 19 เสียง

ไม่เห็นชอบ - เสียง

งดออกเสียง - เสียง

ลา 1 เสียง

ขาด - เสียง

**นางสมัย ชนาราษฎร์ นายก อบต.หนองหลวง**

* จัดซื้อเก้าอี้นวม จำนวน 100 ตัวๆละ 550 บาท ขอโอนลดจากกองสวัสดิการสังคม เพื่อใช้ในงาน อบต.หนองหลวง อำนวยความสะดวกแก่พี่น้องประชาชนที่มาติดต่อราชการใช้ห้องประชุม ตลอดจนแขกที่มาเยือนจึงขอโอนลด ตั้งเป็นรายการใหม่ และขอมติจากสมาชิกสภาด้วยค่ะ

**นายวีระ เพียรไทยสงค์ ประธานสภา อบต.หนองหลวง**

* การหามติที่ประชุมโดยจะหาแบบเปิดเผย ยกมือขึ้นพ้นศีรษะ ท่านใดเห็นสมควร โปรดยกมือครับ

**มติในที่ประชุม** เห็นชอบ 19 เสียง

ไม่เห็นชอบ - เสียง

งดออกเสียง - เสียง

ลา 1 เสียง

ขาด - เสียง

**นางสมัย ชนาราษฎร์ นายก อบต.หนองหลวง**

3.2 **พิจารณาเห็นชอบโครงการบริหารจัดการขยะชุมชน (การจัดซื้อถังขยะตามความต้องการของประชาชน)**

* ให้ท่านสมาชิกสภาร่วมกันพิจารณา ตามที่ได้หาเสียงไว้ ว่าเราจะใช้ระบบใด ต้องศึกษาระเบียบการจัดเก็บให้ถูกต้องก่อน
* การจัดเก็บค่าขยะ ก็ต้องให้เป็นไปตาม พรบ.สิ่งแวดล้อม ซึ่งเก็บเงินค่าขยะคิดเป็นลูกบาศก์เมตร
* ต้องประชาคมหมู่บ้านร่วมกับฝ่ายปกครองก่อนว่า เดือดร้อนหรือไม่และมีผลกระทบอื่นหรือไม่ เช่น สถานที่เก็บ กำจัด กลิ่น ตลอดจน สภาพแวดล้อมเพราะถ้าไม่มีที่ทิ้งก็จะเสียค่าใช้จ่ายในการเช่าสถานที่ทิ้งขยะ
* ทั้งนี้ทั้งนั้น ก็ต้องเปรียบเทียบค่าใช้จ่ายก่อนว่าเหมาะสมหรือไม่ต้องบริหารจัดการให้เรียบร้อยก่อน จึงให้สมาชิกร่วมกันลงพื้นที่เอ๊กซเรย์ความต้องการของประชาชน
* ให้สมาชิกประชาสัมพันธ์ให้ความชัดเจนแก่ชาวบ้าน ว่าหมู่บ้านใดอยากได้แบบไหนให้แจ้งเข้ามา เพราะเป็นเรื่องละเอียดอ่อนจึงต้องศึกษาอย่างดีก่อนจึงดำเนินการ เพราะมีค่าใช้จ่ายจึงต้องหารือกันก่อน
* ทั้งนี้ทั้งนั้น ก็ต้องขอความเห็นชอบจากสภาฯก่อน หารือเรื่องหลักการก่อน ทำการประชาคมชาวบ้านก่อน และต้องไม่ขัด พรบ.สิ่งแวดล้อมก็ต้องขอความร่วมมือจากสมาชิกให้ร่วมด้วยช่วยกัน

**นายวีระ เพียรไทยสงค์ ประธานสภา อบต.หนองหลวง**

* ท่านสมาชิกท่านใดเห็นชอบ หรือมีความคิดเห็นเป็นอย่างอื่นเชิญครับ

**นายเรียน ทระทึก ส.อบต. หมู่ที่ 19**

* กระผมเห็นด้วยครับ ขอถังละ 10 บาทต่อถัง เป็นถัง 100 ลิตร ขอบคุณครับ

**นายสุรศักดิ์ นันทจันทร์ ส.อบต.หมู่ที่ 13**

* กระผมมีความคิดเห็นว่าถังขยะของเดิมใบใหญ่ก็เก็บหมดอยู่ส่วนจะเอาถังเล็กเพิ่มหรือไม่ หรือถ้าจะซื้อก็ขอประชุมประชาคมก่อนครับ

**นายชญญ์ อินทะมาตร์ ส.อบต.หมู่ที่ 9**

* ในความคิดของกระผม ส่วนใหญ่ 70% ต้องการขยะ แต่เราจะมีที่รองรับขยะเพียงพอหรือไม่ ก็ให้พิจารณาดูความเหมาะสมครับ

**นายวีระ เพียรไทยสงค์ ประธานสภา อบต.หนองหลวง**

* มีท่านใดจะแสดงความคิดเห็นอีกไหมครับ ตามที่ดูไม่มีท่านใดต้องการถังชนิด 200 หรือ 250 ลิตรเลยนะ
* ถ้าอย่างนั้นขอมติในที่ประชุม ยกมือพ้นศีรษะครับ

**มติในที่ประชุม** เห็นชอบ 19 เสียง

ไม่เห็นชอบ - เสียง

งดออกเสียง - เสียง

ลา 1 เสียง

ขาด - เสียง

**นางสมัย ชนาราษฎร์ นายกฯ**

* ก็กราบขอบคุณสมาชิกผู้ทรงเกียรติทุกท่านที่ช่วยกันหารือ ก็เห็นด้วยกับความคิดเห็นของทั้ง 3 ท่าน ที่แสดงออกแทนพี่น้องประชาชน
* นี่คือหลักการและเหตุผล เราต้องศึกษาความเหมาะสมว่าจะให้หมู่บ้านละกี่ถัง หรือจะเอาตาม พรบ.สิ่งแวดล้อมก็ต้องนำเข้าสู่สภาฯพิจารณาหาความเหมาะสมและหามติที่ประชุม
* ก็อยากให้รณรงค์ใช้ถังขยะใหญ่ แต่เพิ่มจุดหรือเพิ่มจำนวนเอา เพื่อลดจำนวนขยะ ก็ให้สมาชิกเอ๊กซเรย์ดูก่อน แล้วนายกฯจะลงพื้นที่อีกทีและให้ส่งรายงานเข้ามา อบต. เพื่อทำแผนต่อไป

**นายวีระ เพียรไทยสงค์ ประธานสภาฯ**

**3.3 พิจารณาให้ความเห็นชอบอนุญาตใช้ที่ดินในเขตป่าสงวนแห่งชาติและที่ดิน ส.ป.ก.เพื่อจัดตั้งวัด**

* วัดจันทรังษี บ้านแบง ม.2 ขอเชิญสมาชิกเจ้าของพื้นที่อภิปรายชี้แจงต่อที่ประชุม เชิญครับ

**นายแสงกล้า สร้อยสงค์ ส.อบ.ต.หมู่ที่ 2**

* เรื่องวัดจันทรังษี ยังไม่มีใบอนุญาตจัดตั้งวัด กระผมขออนุญาตสมาชิกผู้ทรงเกียรติทุกท่านให้ความเห็นชอบด้วยครับ

**นายสุรศักดิ์ นันทจันทร์ ส.อบ.ต. หมู่ที่ 13**

* กระผมก็ขอความอนุเคราะห์ทุกท่านช่วยยกมือให้ความเห็นชอบด้วยครับ เพราะวัดนี้ตั้งมาตั้งแต่ผมยังไม่เกิดเลยครับ

**นายวีระ เพียรไทยสงค์ ประธานสภาฯ**

* ท่านใดเห็นชอบในการจัดตั้งวัดจันทรังษี โปรดยกมือพ้นศีรษะครับ

**มติที่ประชุม เห็นชอบ 19 เสียง**

**ไม่เห็นชอบ - เสียง**

**งดออกเสียง - เสียง**

**ลาการประชุม 1 คน**

**ขาดการประชุม - คน**

* **เห็นชอบทุกท่านนะครับ**

**นางสมัย ชนาราษฎร์ นายกฯ**

* การทำงานจะทำคนเดียวไม่ได้ ต้องอาศัยสมาชิกร่วมด้วยช่วยกัน งานจึงจะสำเร็จลุล่วง ด้วยดี ทั้งโครงการขุดลอก การจัดซื้อเก้าอี้นวม
* การเห็นชอบเรื่องขยะ ให้การบ้านทุกท่าน หาสถานที่ตั้งถังขยะ สำรวจความต้องการของชาวบ้าน แล้วส่งไลน์เข้ามาค่ะ

**ระเบียบวาระที่ 4 เรื่องอื่นๆ**

**นายวีระ เพียรไทยสงค์ ประธานสภาฯ**

* มีสมาชิกท่านใด จะเสนออะไรไหมครับ เชิญครับ

**นายสมบัติ ภูเข่งหมอก ส.อบ.ต. หมู่ที่ 14**

* กระผมขอติดตามเรื่องไฟฟ้าส่องสว่างที่แจ้งไว้ ยังดำเนินการไม่ครบ ขอให้นายกสั่งการให้ด้วยครับ

**นายสุรศักดิ์ นันทจันทร์ ส.อบ.ต หมู่ที่ 13**

* กระผมขอติดตามเรื่องไฟฟ้าส่องสว่างที่แจ้งไว้ ยังดำเนินการไม่ครบ ขอให้นายกฯสั่งการด้วยครับ

**นายพัศดร ชาวสวย ส.อบ.ต หมู่ที่ 3**

* กระผมขอแจ้งเรื่องน้ำในลำห้วยขาดแคลน ให้นายกพิจารณาครับ

**นายชญญ์ อินทะมาตร์ ส.อบ.ต. หมู่ที่ 9**

* กระผมขอเรียนถามนายกฯ เรื่องการขยายเขตประปา ยังไม่มีการดำเนินการใดๆเลยครับ อยากให้ท่านเร่งให้หน่อยครับ
* อีกเรื่องคือน้ำประปาในหมู่บ้าน ตัวควบคุมไฟไม่ทำงาน ไม่สามารถจ่ายน้ำได้ ชาวบ้านเดือดร้อนมากไม่มีน้ำใช้มาสองวันแล้วครับ ขอให้ดำเนินการเร่งด่วนให้หน่อยครับ ขอบคุณครับ

**นายเรียน ทระทึก ส.อบ.ต. หมู่ที่ 19**

* กระผมขอขอบคุณคณะบริหารที่ดำเนินการพ่นยาฆ่าเชื้อให้หมู่บ้านของกระผม และขอแจ้งเรื่องไฟฟ้าส่องสว่าง ยังติดให้ไม่ครบตามที่แจ้งไว้

**นายวิชัย น้อยบุตร ส.อบ.ต. หมู่ที่ 8**

* กระผมขอแจ้งเรื่องไฟฟ้าแสงสว่างตามถนนในซอยยังไม่ได้ดำเนินการให้
* อีกเรื่องคือได้รับการร้องเรียนจากชาวบ้านว่ามีชาวบ้านบ้านโนนมันปลาต่อประปาข้ามทางแล้วเทปูนทับสูง ทำให้การสัญจรไปมาลำบากและเกิดอุบัติเหตุหลายครั้ง ซึ่งสถานที่อยู่ติด อบ.ต. นี่เอง แก้ไขให้ด้วยครับ

**นายบุญปัน กันทะสี ส.อบ.ต. หมู่ที่ 10**

* กระผมขอเรียนถามเรื่องไฟฟ้าแสงสว่างที่แจ้งไว้ ขอติดตั้งใหม่ในจุดที่เสี่ยงอันตรายจะได้ไหมครับ
* และอีกเรื่องคือคลองระบายน้ำจะมีงบประมาณให้ไหมครับ ขอบคุณครับ

**นายปณชัย คล้อยคำ ส.อบ.ต.หมู่ที่ 5**

* กระผมขอแจ้งเรื่องถนนลูกรังชำรุด หน้าฝนสัญจรไปมาไม่ได้ อยากให้นายกฯลงพื้นที่ และพิจารณาแก้ไขด้วยครับ
* และขอขอบคุณที่ อบ.ต.ออกพ่นยาฆ่าเชื้อให้ครับ

**นายจันทร์หอม แสงโทโพธิ์ ส.อบ.ต.หมู่ที่ 12**

* กระผมขอแจ้งเรื่องถนนลูกรังขาด ชำรุด การสัญจรไปมาลำบาก ขอให้ท่านดำเนินการให้ด้วยครับ

**นางทัศวรรณ์ ปัญจาคะ ส.อบ.ต.หมู่ที่ 20**

* ดิฉันขอแจ้งเรื่องท่อระบายน้ำชำรุด ทางสัญจรไปมาลำบาก อยากให้นายกฯลงพื้นที่ดูด้วยค่ะ

**นายคงเดช วิชาชัย ส.อบ.ต. หมู่ที่ 15**

* กระผมขอแจ้งเรื่องฝาปิดรางระบายน้ำ ยังไม่มีการดำเนินการให้ กับเรื่องฝายทดน้ำที่ทำแล้วมันรั่วจะแก้ไขอย่างไรครับ

**นายประยูร พลทอง เลขานุการสภาฯ**

* แจ้งท่านนายกฯ เรื่องน้ำประปาภายในหมู่บ้านไม่พอใช้ จะขอสูบน้ำจากบ่อสูบน้ำโรงน้ำเก่าที่ไม่ใช้การ ขึ้นสู่แท้งค์น้ำช่วยกัน แต่ซัมเมอร์สพัง ขอความอนุเคราะห์อนุมัติงบ ผ่านสภาให้ด้วยครับ

**นายวีระ เพียรไทยสงค์ ประธานสภาฯ**

* ท่านใดมีเรื่องแจ้งอีกไหมครับ หากไม่มีเชิญท่านนายกครับ

**นางสมัย ชนาราษฎร์ นายก อบต.หนองหลวง**

* เราจะไปอย่างรวดเร็วนะคะ เพราะจะได้ต้อนรับท่านนายอำเภอ และเชิญท่านพบปะสมาชิกสภาของเรา
* ก็ขอตอบข้อซักถามสมาชิก เริ่มจากของพี่เลขาสภา ท่านประยูร พลทองก่อนเลย ก็ให้ประชุมประชาคมชาวบ้านแล้วยื่นเรื่องเข้ามา นายกฯจะรีบดำเนินการให้
* ของท่าน ส.อบ.ต. ม.15 เรื่องฝารางระบายย้ำให้ท่านไปเปิดดูข้อบัญญัติก่อนฝารั่วจะให้ช่างสำรวจดู
* ม.20 นายกฯลงพื้นที่ดูพร้อมๆกันกับ ม.5 ม.12 แล้วนำเข้าสู่สภาต่อไป
* สำหรับเรื่องไฟฟ้าส่องสว่างของแต่ละหมู่บ้าน ก็ต้องขอแจ้งว่าเนื่องจากเจ้าหน้าที่ในกองช่างติดโควิดเยอะ เลยยังดำเนินการไม่ครบ แล้วนายกฯจะรีบสั่งการให้ทันทีค่ะ
* สำหรับเรื่องภาษีที่ ม.13 ถาม ปีนี้เป็นปีแรกที่จะสำรวจใช้ระบบใดในการจัดเก็บ นายกฯจะทำหนังสือถึงผู้ใหญ่บ้านให้ประชาสัมพันธ์อีกทีหนึ่งค่ะ
* เรื่องพ่นยาฆ่าเชื้อ พื้นที่ใดต้องการก็ประสานมา แต่สิ่งที่ดีที่สุดคือการป้องกันตัวเองไม่ใช่พ่นยานะคะ
* สำหรับเรื่องขยายเขตประปาของ ม.9 ต้องลงสำรวจให้เรียบร้อยก่อน ส่วนเรื่องตัวควบคุมไฟจะสั่งกองช่างรีบดำเนินการให้ค่ะ
* เราจะค่อยๆเคลียร์ไปทุกเรื่อง
* ท่านนายอำเภอเดินทางมาถึงพอดี ท่านว่าที่ร้อยตรี พงษ์สิทธิ์ เปรยะโพธิเดชะ นายอำเภอเฝ้าไร่คนใหม่ของเรา เรียนท่านพบปะสมาชิกสภาสักหน่อย ขอกราบเรียนเชิญค่ะ

**ว่าที่ร้อยตรี พงษ์สิทธิ์ เปรยะโพธิเดชะ นายอำเภอเฝ้าไร่**

* เรียนประธานสภา นายกฯ สมาชิกสภาทุกท่าน ชื่อและนามสกุลผมยาวไปหน่อย กลั้นหายใจสัก 3 ครั้ง จึงจะอ่านจบก็ดีใจและรู้สึกเป็นเกียรติที่ได้เข้ามาในสภาแห่งนี้ และที่นี่ก็เป็นที่แรกตั้งแต่ย้ายมารับตำแหน่ง ตั้งแต่วันที่ 4 เมษายน 2565
* มีหลายสิ่งหลายอย่างที่ผมต้องรีบดำเนินการเพื่อแก้ไขปัญหาให้แก่พี่น้องประชาชนชาวอำเภอเฝ้าไร่ของเรา โดยเฉพาะช่วงนี้เรื่องโรคระบายอำเภอเฝ้าไร่อยู่ในอันดับต้นๆของจังหวัด จึงต้องรีบแก้ไขโดยด่วน
* หากท่านใดหรือหมู่บ้านใดมีเรื่องด่วน จำเป็นหรือเดือดร้อนให้โทร.หาผมได้เลยทุกเวลา เบอร์โทร.081-8675776 แล้วค่อยทำหนังสือตามไปทีหลังก็ได้ ผมจะรีบสั่งการให้
* ก็ขอให้ทุกท่านร่วมมือกัน เพื่อช่วยเหลือแก้ไขพัฒนา ตำบลหนองหลวงให้เจริญก้าวหน้าต่อไป
* สวัสดีครับ

**นางสมัย ชนาราษฎร์ นายกฯ**

* ก็กราบขอบพระคุณท่านนายอำเภอเฝ้าไร่ เป็นอย่างสูง
* ขอปิดประชุม

**นายวีระ เพียรไทยสงค์ ประธานสภา อบต.หนองหลวง**

* ขอปิดประชุมสภา

**ปิดการประชุม เวลา 11.30 น.**

ลงชื่อ *ชญช์ อินทะมาตร์* ผู้ตรวจรายงานการประชุม

(นายชญช์ อินทะมาตร์)

สมาชิกสภา อบต.หนองหลวง

ลงชื่อ *ประยูร พลทอง* ผู้จดรายงานการประชุม

(นายประยูร พลทอง)

เลขานุการสภา อบต.หนองหลวง

ลงชื่อ *วีระ เพียรไทยสงค์* ผู้ตรวจรายงานการประชุม

(นายวีระ เพียรไทยสงค์)

ประธานสภา อบต.หนองหลวง

ลงชื่อ *สุรศักดิ์ นันทจันทร์* ผู้ตรวจรายงานการประชุม

(นายสุรศักดิ์ นันทจันทร์)

สมาชิกสภา อบต.หนองหลวง

ลงชื่อ *ศุภชัย ศรีอุดร* ผู้ตรวจรายงานการประชุม

(นายศุภชัย ศรีอุดร)

สมาชิกสภา อบต.หนองหลวง